Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
27 ต.ค. 2558

เคาะกลยุทธ์ลงทุนบ่าย 
สรุปภาวะตลาดเช้า 
– SET Index บวก 1.81 จุด (0.13%) ปิดภาคเช้าที่ 1,425.97 จุด ด้วยมูลค่าการซื้อขายเพียง 16,448.57 ลบ. 
– Most Positive Impact: ADVANC (+0.94 จุด) U (+0.59 จุด) MINT (+0.46 จุด)
– Most Negative Impact: CPALL (-0.47 จุด) GLOW (-0.38 จุด) KBANK (-0.38 จุด)
จุดสังเกต: วันนี้กลุ่มสื่อสารกลับมาเป็นตัวนำ ชดเชยกับกลุ่มพลังงานและปิโตรเคมีที่ปรับลดลง สะท้อนว่าตลาดยังคงกำลังซื้ออยู่ อาจขายบางกลุ่มแต่ก็ยังไปหนุนอีกกลุ่ม 
 
แนวโน้มตลาดบ่าย  
“ซึมกันเป็นพักๆ มอง SET Index บ่ายไม่น่าขึ้นเกิน 1,429 จุด”  
– มูลค่าการซื้อขายหดตัวลงมาเหลือ 1.64 หมื่นล้านบาท ลดต่ำจากวานนี้ที่ 2.35 หมื่นล้านบาทกว่า 30% บ่งบอกว่าตลาดเข้าสู่โหมดพักตัวอีกครั้ง โดยกลุ่มพลังงาน ปิโตรเคมี ที่ปรับเพิ่มขึ้นโดดเด่นเมื่อวาน เริ่มถูกขายทำกำไรอีกครั้ง กดให้พลังงานปรับลดลง 0.57% และ ปิโตรฯลง 0.17% ที่น่าสนใจคือ มีแรงซื้อกลับเข้าหนุนในกลุ่ม สื่อสาร จนบวกขึ้นมาถึง 1.25% 
– ช่วงบ่ายกลุ่มรับเหมาฯอาจปรับลงต่ออีก หลังช่วงเช้ามีข่าว รฟท.ได้เลื่อนการประกาศผู้ผ่านคุณสมบัติโครงการก่อสร้างรถไฟรางคู่ เส้น คลอง 19 – แก่งคอย ทั้งสัญญาที่ 1 และ สัญญาที่ 2 ไปเป็นวันที่ 9 พ.ย.2558 ซึ่งจะมีผลทำให้ขั้นตอนการเสนอราคาแบบ e-Aution ต้องเลื่อนออกไปจากกำหนดการเดิมในวันที่ 5 พ.ย.2558 โดยอาจต้องเปลี่ยไปเป็นเดือน ธ.ค.2558 
– การเคลื่อนไหวของ SET Index ยังไม่เห็นสัญญาณลบที่รุนแรง เช่นเดียวกับการเคลื่อนไหวในตลาดอื่นๆ ทั้งตลาดตราสารหนี้ และตราสารอนุพันธ์ ก็ยังไม่พบการเคลื่อนย้ายเงินทุนรุนแรง โดยในส่วนของตลาดทุน ฝ่ายวิจัยยังคงเชื่อว่ามีโอกาสที่จะเห็น Fund Flow เข้ามาระลอก 2 (ระลอกแรกเกิดขึ้นในช่วง 1- 9 ต.ค.2558) ซึ่งก็เริ่มเห็นการกลับมาซื้อสุทธิของนักลงทุนต่างชาติ วานนี้ซื้อสุทธิกว่า 1.2 พันล้านบาท มากที่สุดในรอบ 10 วัน หาก Fund Flow กลับมาจริง มองกลุ่มเป้าหมายในการซื้อยังคงเป็นกลุ่ม ธนาคารฯ BBL TCAP และ พลังงาน PTT
– มองช่วงบ่าย SET Index น่าจะขยับปรับเพิ่มขึ้นได้ แต่ไม่น่าจะผ่าน 1,429 จุด และอาจหดตัวกลับลงมาต่ำกว่า 1,424 จุดอีกครั้ง
 
ประเด็นจับตา/ติดตาม
 (+/-) การรายงานผลประกอบการงวด 3Q58 : กลุ่มธนาคารฯรายงานงบกันไปเรียบร้อยแล้ว นับจากนี้จะเป็นภาค Real Sector ซึ่งหุ้นส่วนใหญ่ตลาดยังมองว่ามีโอกาสเติบโต yoy 
 (+) วันที่ 28 ต.ค.58 การประชุม FOMC : คาด Fed ยังคงดอกเบี้ย โดยอ้างอิงนักเศรษฐศาสตร์ 58 คน มีเพียง 1 คนที่คาดว่าจะขึ้นดอกเบี้ยในการประชุมรอบเดือนต.ค.นี้ ขณะที่ 33 คน จาก 52 คน คาดว่าดอกเบี้ยจะถูกปรับขึ้นในการประชุมรอบเดือนธ.ค.
 (+) วันที่ 30 ต.ค.2558 การประชุม BOJ : การประชุมธนาคารกลางญี่ปุ่น (BOJ) วันที่ 30 ต.ค. นี้ คาดว่าน่าจะมีการออกมาตรการกระตุ้นเศรษฐกิจเพิ่มเติม และการขยายวงเงินการซื้อสินทรัพย์   
หุ้นแนะนำ: BBL TCAP และ AOT 
 
Investment Theme
หุ้น Value Plays กลุ่มพลังงานและธนาคารฯ ที่มี PE และ PBV ต่ำ PTT SCB TCAP // หุ้นที่คาดว่าจะได้ประโยชน์จากนโยบายกระตุ้นเศรษฐกิจ แบ่งเป็น รับเหมาฯ CK PYLON กลุ่มสินเชื่อส่วนบุคคล AEONTS SAWAD MTLS ส่วนกลุ่มค้าปลีก GLOBAL HMPRO ROBINS // หุ้นที่ได้ประโยชน์จากเงินบาทอ่อนค่า SVI VNG MCS // เก็งหุ้นผลประกอบการ 3Q58 โดดเด่น CPF KCE GUNKUL BLA และ หุ้น 2H2015 Earning Growth  MINT CENTEL CPN AOT